**Kodeks ponašanja[[1]](#endnote-1)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(prezime) (ime) (datum rođenja)

U Crkvi stalno zaposlen/volontira kao

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Katolička crkva želi ponuditi djevojčicama i dječacima, djevojkama i mladićima životni prostor u kojem mogu razvijati svoju osobnost, sposobnosti i talente. Takva mjesta moraju biti zaštićena mjesta na kojima se mladi osjećaju prihvaćeni i sigurni. Djeca i mladi traže i pronalaze uzore koji ih poštuju i podržavaju kao samostalne osobe i kojima poklanjaju svoje povjerenje. Odgovornost za zaštitu djevojčica i dječaka, djevojaka i mladića snose svi koji u sklopu crkvene djelatnosti rade s djecom i mladima: volonteri, stalno i honorarno zaposleno osoblje. Svi su oni dužni promišljati o svojem ponašanju prema štićenicima te aktualno i primjereno tematizirati problem kršenja granica od strane njihovih kolegica i kolega ili povjerenih im djevojčica i dječaka, djevojaka i mladića. Ta nakana potvrđuje se potpisivanjem ovog Kodeksa ponašanja.*

Obvezujem se da ću činiti sve što je u mojoj moći da djevojčice i dječaci, djevojke i mladići koji su mi povjereni ne budu izloženi duševnom, tjelesnom ili spolnom nasilju.

1. Podržavam djevojčice i dječake, djevojke i mladiće u njihovom razvoju u odgovorne osobe sposobne uklopiti se u vjersku i društvenu zajednicu. Osnažujem ih da se učinkovito zalažu za svoje pravo na duševni i tjelesni integritet i njihovo pravo na pomoć.
2. Moj rad s povjerenim djevojčicama i dječacima, djevojkama i mladićima obilježen je poštovanjem i povjerenjem. Poštujem njihova prava i njihovo dostojanstvo.
3. U pogledu bliskosti i distance ponašat ću se oprezno i odgovorno.
Poštovat ću intimnu sferu i osobne granice sramežljivosti povjerenih djevojčica i dječaka, djevojaka i mladića te svoje osobne granice.

Pridržavat ću se toga i kod uporabe medija, posebno mobitela i interneta.

1. Nastojat ću svjesno doživljavati svaki oblik kršenja osobnih granica i pokretati nužne i primjerene mjere za zaštitu mladih. Aktivno ću se boriti protiv diskriminirajućeg, nasilnog i seksističkog ponašanja, bilo ono riječima ili djelom. Budu li se osobe koje rade u blizini djece i mladih ponašale spolno ili tjelesno nasilno, zalagat ću se za zaštitu djevojčica i dječaka, djevojaka i mladića. Također ću intervenirati, budu li meni povjerene osobe druge napadale na taj način.

Slušat ću ih u njihovim nastojanjima da mi objasne da ih je netko izložio duševnom, spolnom i tjelesnom nasilju. Svjestan sam da duševno, spolno i tjelesno nasilje ne čine samo muški počinitelji, nego i žene, a da žrtve često nisu samo djevojčice, nego i dječaci.

1. Upoznat sam s načinom postupanja i odgovarajućim osobama za (prvi) kontakt u dijecezi Rottenburg-Stuttgart, svojoj udruzi ili svojoj odgovornoj organizaciji.

Znam gdje mogu potražiti savjet ili po potrebi pomoć oko razjašnjenja okolnosti i potpore te ću te mogućnosti i koristiti.

1. Svjestan sam da uživam status osobe od povjerenja i autoriteta u odnosu na povjerene djevojčice i dječake, djevojke i mladiće te se ponašam razumno i iskreno. Neću iskorištavati ovisnosti.
2. Svjestan sam da svako seksualizirano ponašanje sa štićenicima može imati stegovne i/ili kaznenopravne posljedice.
3. Informirat ću se o spolnom nasilju i mogućnostima njegovog sprječavanja te ću sudjelovati u obučnim aktivnostima u skladu s Pravilnikom o prevenciji dijeceze Rottenburg-Stuttgart.

Mjesto, datum potpis

1. Ogledni Kodeks ponašanja dijeceze Rottenburg-Stuttgart u skladu s „Pravilnikom o sprječavanju spolnog zlostavljanja maloljetnika i odraslih štićenika u dijecezi Rottenburg-Stuttgart“ od 10.11.2015. (KABl 15/2015) [↑](#endnote-ref-1)